b'\n_START_ARTICLE_\nM\xc3\xa4t\xc3\xa4slammi\n_START_SECTION_\nMaantiede\n_START_PARAGRAPH_\nM\xc3\xa4t\xc3\xa4slampi on 150 metri\xc3\xa4 pitk\xc3\xa4 kaksiosainen lampi, joka rantaviivan pituus on 520 metri\xc3\xa4 ja pinta-ala 0,8 hehtaaria. Siihen laskee nelj\xc3\xa4 mets\xc3\xa4ojaa ja sen Kauhaj\xc3\xa4rveen laskeva oja on 1,4 kilometri\xc3\xa4 pitk\xc3\xa4. Lampea ymp\xc3\xa4r\xc3\xb6i p\xc3\xa4\xc3\xa4asiassa moreenipohjainen mets\xc3\xa4. Rantoja ei ole rakennettu eik\xc3\xa4 sinne johda tiet\xc3\xa4. L\xc3\xa4hin rakennus sijaitsee 100 metrin et\xc3\xa4isyydell\xc3\xa4 tielt\xc3\xa4 tulevan polun p\xc3\xa4\xc3\xa4ss\xc3\xa4.\n_START_SECTION_\nHistoria\n_START_PARAGRAPH_\nVuoden 1855\xe2\x88\x921856 Kalmbergin kartastossa j\xc3\xa4rven nimi kirjoitettiin "M\xc3\xa4tt\xc3\xa4 lampi". Lampi oli nykyist\xc3\xa4 suurempi ja sille oli piirretty saari. Lammesta laski luikerteleva oja "Kahaj\xc3\xa4rveen". Vuoden 1884 Senaatin kartastossa j\xc3\xa4rven nimen\xc3\xa4 luki "Mett\xc3\xa4lampi". ja sill\xc3\xa4 oli viel\xc3\xa4 tuolloinkin saari.'